Flyselskabet Ryanair aflyser op mod 70 afgange til og fra Danmark frem til den 28. oktober. Det skriver netmediet check-in. Det rammer omkring 10.000 passagerer, der skal flyve med lavprisselskabet til og fra Danmark. - Vi har kun taget denne beslutning om at aflyse denne lille del af vores daglige 2500 flyafgange, så vi kan yde ekstra standby dækning og beskytte rettidigheden af de 98 procent flyafgange, som ikke vil blive påvirket af disse aflysninger, siger Ryanairs direktør Michael O'Leary i en pressemeddelelse. Konkret betyder det, at selskabet parkerer 10 ud af 400 fly i lufthavnen. Heriblandt to ud af 41 basefly i London/Stansted. Dermed skal passagerer, der havde planlagt at rejse med Ryanair fra Aalborg den 23. september tjekke deres email. To fly med rutenummer FR1251/1262 er aflyst. Alle berørte kunder via e-mail få besked om alternative afgange og deres muligheder for refusion og kompensation.

Opsummering:
Flypassagerer, der har sat næsen op efter en tur til London/Stansted fra Aalborg på lørdag, får en lang næse. Turen er aflyst.